Vsebina

# Čarovnik za grafikone – Elementi grafikona

Na tej strani Čarovnika za grafikone lahko izberete elemente grafikona, ki bodo prikazani.

Za dostop do tega ukaza ...

Izberite Vstavi – Grafikon.

Vstavi grafikon

Pritisnite kombinacijo tipk dvigalka+F1 in pokažite na kontrolnik, da izveste več o njem.

## Vnos elementov grafikona

Vnesite naslove ali kliknite elemente, ki jih želite prikazati v trenutnem grafikonu.

### Naslovi

Če vnesete besedilo za naslov, podnaslov ali katero koli os, bo potreben prostor prihranjen za prikaz besedila ob grafikonu. Če besedila ne vnesete, prostor ne bo prihranjen, tako bo več prostora za prikaz grafikona.

Besedila naslova ni mogoče povezati s celico. Besedilo morate vnesti neposredno.

Ko je grafikon dokončan, lahko spremenite položaj in druge njegove lastnosti v meniju Oblika.

### Legenda

Legenda prikaže oznake iz prve vrstice ali stolpca ali iz obsega, ki ste ga nastavili v pogovornem oknu Niz podatkov. Če vaš grafikon ne vsebuje oznak, je v legendi izpisano besedilo »Vrstica 1, Vrstica 2, ...« ali »Stolpec A, Stolpec B, ...«, odvisno od številke vrstice ali črke stolpca podatkov grafikona.

Besedila ne morete vnesti neposredno, samodejno se namreč ustvari iz obsega celic Ime.

Izberite eno od možnosti položaja. Ko je grafikon dokončan, lahko spremenite položaj prek menija Oblika.

### Mreže

Vidne mrežne črte lahko pomagajo pri ocenjevanju podatkovnih vrednosti v grafikonu.

Oddaljenost mrežnih črt ustreza nastavitvam intervala v zavihku Merilo lastnosti osi.

Za tortne grafikone mrežne črte niso na voljo.

## Dodatni elementi

Za dodatne elemente uporabite meni Vstavi v urejevalnem načinu grafikona. Tam lahko določite naslednje elemente:

1. Drugotne osi

2. Pomožne mreže

3. Oznake podatkov

4. Statistika (npr. srednje vrednosti, stolpci napake Y in trendne črte)

Podobne teme

Vstavljanje grafikonov

Čarovnik za grafikone – Vrsta grafikona

Čarovnik za grafikone – Obseg podatkov

Čarovnik za grafikone – Niz podatkov