Vsebina

# Vrstica Risba

Orodna vrstica Risba vsebuje pogosto uporabljena orodja za urejanje. Kliknite puščico poleg ikone, da se odpre orodna vrstica, ki vsebuje dodatne ukaze.

Vrstico Risba lahko vidite tudi iz dokumenta z besedilom ali preglednice. Nabor vidnih ikon je lahko rahlo drugačen glede na vrsto trenutnega dokumenta.

### Izberi

Če želite izbrati predmet na trenutni prosojnici, kliknite orodje Izberi (bela puščica) v vrstici Risba in nato kliknite predmet.

Če želite izbrati več predmetov, nanje klikajte, medtem ko je ves čas pritisnjena dvigalka.

Če želite izbrati predmet, ki je za drugim predmetom, pritisnite izmenjalkoizmenjalko in nato kliknite predmet. Za izbor naslednjega predmeta pod njim pritisnite izmenjalkoizmenjalko in znova kliknite. Za povrnitev na prej izbrani predmet pritisnite dvigalko + izmenjalkoizmenjalko in nato kliknite predmet.

Za dodajanje izbranega predmeta dvokliknite predmet in vnesite besedilo.

Če želite odstraniti izbor, kliknite kamor koli zunaj izbranega predmeta ali pritisnite ubežnico.

Z dvoklikom na orodje ga lahko uporabljate za več opravil. Če prikličete orodje z enim samim klikom, se povrne nazaj na zadnji izbor po končanem opravilu.

## Izbor

Omogoči izbor predmetov v trenutnem dokumentu.

Izbor

### Barva črte

Določa barvo črte izbranega predmeta.

Barva črte

### Barva polnila

Določa barvo področja izbranega predmeta.

Področje

### Črta

V trenutnem dokumentu nariše ravno črto, kjer povlečete. Če želite črto poravnati na 45 stopinj, med vleko držite pritisnjeno dvigalko.

Črta

## Pravokotnik

Nariše zapolnjen pravokotnik v trenutnem dokumentu. Kliknite, kjer želite postaviti oglišče pravokotnika, in povlecite do želene velikosti. Za risanje kvadrata hkrati pritisnite dvigalko.

Pravokotnik

## Elipsa

Nariše zapolnjeno elipso tam, kjer povlečete po trenutnem dokumentu. Kliknite, kamor želite postaviti elipso, in povlecite do želene velikosti. Za risanje kroga med vleko pritisnite dvigalko.

Elipsa

## Črte in puščice

Odprite orodno vrstico Črte in puščice, kjer lahko trenutni prosojnici ali strani dodate ravne črte, črte s puščicami in kotirne črte.

## Krivulje in mnogokotniki

Ikona Krivulja in mnogokotniki v vrstici Risba odpre orodno vrstico Črte, s katero lahko trenutni prosojnici dodate črte in like.

Krivulja

## Konektorji

Konektor

Odprite orodno vrstico Konektorji, kjer lahko predmetom na trenutni prosojnici dodate konektorje. Konektor je črta, ki povezuje predmete in ostane pripeta, ko predmete premikate. Če kopirate predmet s konektorjem, se kopira tudi konektor.

## Osnovni liki

Odpre orodno vrstico za osnovne like, s katero lahko vstavite grafike v vaš dokument.

Osnovni liki

## Simbolični liki

Odprite orodno vrstico Simbolični liki, s pomočjo katere lahko vstavite grafiko v vaš dokument.

Simbolični liki

## Votle puščice

Odprite orodno vrstico Votle puščice, s pomočjo katere vstavite grafike v vaš dokument.

Votle puščice

## Diagram poteka

Odpre orodno vrstico Diagram poteka, s katero lahko v svoj dokument vnesete grafične elemente.

Diagrami poteka

## Oblački

Odprite orodno vrstico Oblački, s pomočjo katere lahko vstavite grafiko v vaš dokument.

Oblački

## Zvezde in pasice

Odpre orodno vrstico Zvezde in pasice, s katero lahko v svoj dokument vstavite različne grafične elemente.

Zvezde

## 3D-predmeti

Odpre orodno vrstico 3D-predmeti. Predmeti so tridimenzionalni, z globino, osvetlitvijo in odsevi. Vsak vstavljeni predmet začetno tvori 3D-prizor. S pritiskom na F3 vstopite v prizor. Za te 3D-predmete lahko odprete pogovorno okno 3D-učinki, kjer uredite lastnosti.

3D-predmeti

## Zasukaj

S tem orodjem zasukate predmet.

Zasukaj

## Poravnava

Spremeni poravnavo izbranih predmetov.

Poravnava

## Razporedi

Spremeni položaj izbranega predmeta v vrstnem redu razporeditve.

Razporedi

## Porazdeli izbor

Tri ali več izbranih predmetov enakomerno porazdeli vzdolž navpične ali vodoravne osi. Enakomerno lahko porazdelite tudi razmike med predmeti.

Porazdeli

### Senca

Izbranemu predmetu doda senco. Če predmet že ima senco, bo senca odstranjena. Če to ikono kliknete, ko ni izbran noben predmet, se senca doda naslednjemu predmetu, ki ga narišete.

Senca

## Obreži

Obreže ali prilagodi izbrano grafiko. Grafiko lahko tudi povrnete v prvotno velikost.

Obreži

## Slikovni filter

Ta ikona v vrstici Slika odpre vrstico Slikovni filter, od koder lahko na izbrani sliki uporabite različne filtre.

Filter

## Uredi točke

Spreminjate lahko obliko izbranih risanih predmetov.

Vključi/izključi urejevalni način točke

## Točke lepljenja

Omogoča urejanje točk lepljenja risbe.

Uredi točke lepljenja

### Izrivanje vključeno/izključeno

Za izbrane predmete vključi ali izključi učinke 3D.

Izrivanje vključeno/izključeno